
PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti,  11.09.2001

Nr. 398

RAPORT

asupra proiectului de Lege pentru aprobarea Ordonanţei Guvernului nr.92/2000 

privind organizarea şi funcţionarea serviciilor de reintegrare socială a 

infractorilor şi de supraveghere  a executării sancţiunilor neprivative de libertate 



Cu adresa nr.398 din 5 septembrie 2000,  înregistrată sub nr.886/XVIII/11 din 6 septembrie 2000, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru aprobarea Ordonanţei Guvernului nr.92/2000 privind organizarea şi funcţionarea serviciilor de reintegrare socială a infractorilor şi de supraveghere a executării sancţiunilor neprivative de libertate. 



Consiliul Legislativ a avizat favorabil proiectul de ordonanţă supus aprobării, cu avizul nr.884 din 23 august 2000.


Comisia pentru drepturile omului, culte şi problemele minorităţilor naţionale, a avizat favorabil proiectul de lege, conform avizului nr.268/XVIII/5 din 11 octombrie 2000.



La comisie, au fost depuse în termen  şi  înregistrate, amendamentele formulate de domnii deputaţi Cornel Bădoiu şi Ioan Adrian Mogoş. 



De asemenea, au fost depuse unele propuneri de îmbunătăţire a textului iniţial, formulate de Ministerul Justiţiei, care au fost preluate şi susţinute ca amendamente de către membrii Comisiei juridice, de disciplină şi imunităţi.



La solicitarea Comisiei juridice, de disciplină şi imunităţi, Guvernul României,  prin Ministerul pentru Relaţia cu Parlamentul, a transmis punctul de vedere, cu adresa nr.284/2001, în care se susţine promovarea acestui proiect de lege.

Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege şi amendamentele formulate, în zilele de  5  şi 11 septembrie 2001, în prezenţa reprezentanţilor  Ministerului Justiţiei.



La discutarea articolelor asupra cărora s-au formulat amendamente, au luat cuvântul pentru a-şi exprima punctele de vedere, autorii amendamentelor, ceilalţi membrii ai comisiei, precum şi reprezentanţii Ministerului Justiţiei.



După dezbateri, s-a hotărât, cu majoritate de voturi, ca proiectul de Lege pentru aprobarea Ordonanţei Guvernului nr.92/2000 privind organizarea şi funcţionarea serviciilor de reintegrare socială a infractorilor şi de supraveghere a executării sancţiunilor neprivative de libertate,  să fie supus spre dezbatere  şi adoptare plenului Camerei Deputaţilor, cu următoarele amendamente admise  de membrii comisiei:

Nr.

crt.
Articolul

(text iniţial)
Text adoptat de comisie

(autorul amendamentului)
Motivare



0.
1.
2.
3.
1. 
2. 
Art. unic. Se aprobă Ordonanţa Guvernului nr.92 din 29 august 2000 privind organizarea şi funcţionarea serviciilor de reintegrare socială a infractorilor şi de supraveghere a executării sancţiunilor neprivative de libertate, adoptată în temeiul art.1 lit.O pct.3 din Legea nr.125/2000 privind abilitarea Guvernului de a emite ordonanţe şi  publicată în Monitorul Oficial, Partea I, nr.423 din 1 septembrie 2000.
Art. I. Se aprobă Ordonanţa Guvernului nr.92 din 29 august 2000 privind organizarea şi funcţionarea serviciilor de reintegrare socială a infractorilor şi de supraveghere a executării sancţiunilor neprivative de libertate, adoptată în temeiul art.1 lit.O pct.3 din Legea nr.125/2000 privind abilitarea Guvernului de a emite ordonanţe şi  publicată în Monitorul Oficial, Partea I, nr.423 din 1 septembrie 2000, cu următoarele modificări şi completări:
Comisia juridică, de disciplină şi imunităţi
    Pentru respectarea normelor de tehnică legislativă.
3. 
4. 

1. După art.1 se introduce un text nou, care devine art.11 cu următorul cuprins:

Art.11 – Serviciile de reintegrare socială şi supraveghere urmăresc îndreptarea şi reintegrarea socială a persoanelor condamnate la pedeapsa închisorii, a căror pedeapsă a fost graţiată total prin lege, precum şi a minorilor care au săvârşit fapte prevăzute de legea penală, faţă de care a fost înlăturată prin lege măsura educativă a internării într-un centru de reeducare.

Comisia juridică, de disciplină şi imunităţi.
        Introducerea art.11 se fundamentează atât pe necesităţi de ordin socio – moral referitoare la asigurarea reintegrării sociale a persoanelor care, prin lege, au beneficiat de graţierea totală a pedepsei, cât şi de ordin juridic, constând în eficientizarea efectelor juridice ale actului de graţiere.



2. La art.3, după alin.(2) se introduc trei alineate noi, care devin alin.(3), (4) şi (5), cu următorul cuprins:

Art.3 – (3) La cererea  persoanelor prevăzute la art.11, serviciile de reintegrare socială şi supraveghere îşi exercită atribuţiile în legătură cu iniţierea şi derularea unor programe speciale de reinserţie  socială şi, după caz, cu identificarea locurilor de muncă disponibile, a locuinţelor, precum şi a unor cursuri de calificare sau recalificare profesională.

(4) Persoanelor menţionate la art.11 li se întocmeşte un registru special de evidenţă, în care se vor consemna date privind persoana acestora, comportamentul pe perioada executării pedepsei închisorii sau a internării într-un centru de reeducare, programele de  resocializare la care a participat, nevoile sau problemele pe care le întâmpină şi modul de rezolvare a acestora.

5. (5) Programele de reinserţie socială în care vor fi incluse persoanele menţionate la art.11 se vor întocmi pe baza informaţiilor furnizate de personalul specializat în asistenţă şi consiliere de la locul de deţinere, precum şi a evaluării iniţiale realizate de serviciile de reintegrare socială şi supraveghere. În funcţie de complexitatea cazului, şeful serviciului de reintegrare socială şi supraveghere va contacta autorităţile competente în vederea desemnării unor specialişti.

6. Comisia juridică, de disciplină şi imunităţi.


Reintegrarea socială a persoanelor care au beneficiat de graţiere totală prin lege reprezintă un proces complex, îmbinând atât cerinţe de natură obiectivă (asigurarea unei locuinţe, a unui loc de muncă, acoperirea nevoilor educaţionale), cât şi cerinţe de natură subiectivă (participarea acestor persoane sus menţionate  la programe de resocializare, în scopul însuşirii unei conduite   în conformitate cu morala şi ordinea de drept), urmărindu-se diminuarea riscului de săvârşire din nou a unor infracţiuni şi întărirea  gradului de siguranţă a cetăţeanului.

În acest scop,  serviciile de reintegrare socială şi supraveghere vor colabora  cu instituţiile publice existente pe plan local care desfăşoară activităţi în acest domeniu  (unităţi penitenciare, servicii sociale, etc).

7. 
Textul iniţial (Ordonanţa de urgenţă a Guvernului nr.92/2000).

Art.8 (1) – Poate fi consilier de reintegrare socială şi supraveghere sau şef al serviciului de reintegrare socială şi supraveghere ori inspector de reintegrare socială şi supraveghere persoana care îndeplineşte următoarele condiţii:

...............................................

d)  este apt din punct de vedere medical şi psihologic pentru exercitarea funcţiei, fapt dovedit pe baza unui examen medical şi psihologic de specialitate;

e) nu a fost condamnat definitiv pentru săvârşirea unei infracţiuni de natură a-l face incompatibil cu funcţia pe care o îndeplineşte şi se bucură de o bună reputaţie;

f) este licenţiat în asistenţă socială, psihologie, sociologie, pedagogie sau drept ori este absolvent al unei forme de învăţământ postuniversitar în domeniul reintegrării sociale a infractorilor şi supravegherii acestora;

..............................................
3. Alin.(1) al art.8 se modifică şi va avea următorul cuprins:

Art.8 (1) – Poate fi consilier de reintegrare socială şi supraveghere sau şef al serviciului de reintegrare socială şi supraveghere ori inspector de reintegrare socială şi supraveghere persoana care îndeplineşte următoarele condiţii:

...............................................
c1) are vârsta minimă de 25 de ani;
d)  este aptă din punct de vedere medical şi psihologic pentru exercitarea funcţiei, fapt dovedit pe baza unui examen medical şi psihologic de specialitate;
e) nu are antecedente penale şi se bucură de o bună reputaţie;

f) este licenţiată în asistenţă socială, psihologie, sociologie, pedagogie, teologie, medicină sau drept ori este absolvent al unei forme de învăţământ postuniversitar în domeniul reintegrării sociale a infractorilor şi supravegherii acestora;

...................................................

D-nii deputaţi Cornel Bădoiu, Ioan Mogoş  şi Ştefan Cazimir.
     Pentru atragerea de personal calificat tânăr, dar suficient de matur.

     Pentru acurateţe gramaticală.

      Pentru rigoare juridică.

      Pentru a permite accesul la această funcţie şi a altor categorii de licenţiaţi care prin pregătirea lor profesională corespund ocupării unui astfel de post.


8. 
9. 
Art.11. – (1) Serviciile de reintegrare socială şi supraveghere au următoarele atribuţii:

..........................................................

d) întocmesc, la cererea instanţelor de judecată, referate de evaluare cu privire la persoanele prevăzute la art.1 sau cu privire la inculpaţi;

..........................................................
4. Alin.(1)  al art.11 se modifică şi va avea următorul cuprins:

Art.11. – (1) Serviciile de reintegrare socială şi supraveghere au următoarele atribuţii:

.........................................................

d) întocmesc, la cererea organelor de urmărire penală şi a instanţelor de judecată, referate de evaluare cu privire la persoanele prevăzute la art.1 sau cu privire la inculpaţi;

.........................................................

e1) iniţiază şi derulează programe speciale de reinserţie socială pentru persoanele condamnate la pedeapsa închisorii, a căror pedeapsă a fost graţiată total prin lege, precum şi a minorilor care au săvârşit fapte prevăzute de legea penală, faţă de care a fost înlăturată prin lege măsura educativă a internării într-un centru de reeducare.

.................................................................................................

Comisia juridică, de disciplină şi imunităţi
     Având în vedere faptul că serviciile de reintegrare socială şi supraveghere se adresează, prin activitatea pe care o desfăşoară, problematicii fenomenului infracţional în ansamblu, sfera atribuţiilor serviciilor de reintegrare socială şi supraveghere trebuie extinsă şi în ceea ce priveşte posibilitatea întocmirii, la solicitarea organelor de urmărire penală, a referatelor de evaluare cu privire la inculpaţi, de natură a releva aspecte psiho - sociale ale persoanelor sus menţionate, precum  şi includerea în programe de resocializare a persoanelor a căror pedeapsă a fost graţiată total prin lege, în vederea reinserţiei sociale a acestora.
10. 
11. 

Text nou. 

Art.II. Prevederile art.8 alin.(1) lit.c1) nu se aplică persoanelor care au fost încadrate în funcţia de consilier de reintegrare socială şi supraveghere înainte de data intrării în vigoare a prezentei legi.

Dl. deputat Cornel Bădoiu.
    Este o dispoziţie tranzitorie pentru protecţia persoanelor încadrate în această funcţie anterior modificărilor aduse la art.8 alin.1 din ordonanţă ca urmare a introducerii prevederilor de la lit.c1).

În raport  de obiectul  şi conţinutul său, proiectul de lege face parte din categoria legilor ordinare.




    PREŞEDINTE,                                                     SECRETAR, 

 


                 dr. Ionel Olteanu                                                 Carmen Dumitriu       

red.consilier

Dumitra Diaconu 

